Minä olen Minna Rissanen.
Tänään pohdin kanssasi Sanaa naisilta -ohjelmassa sitä, -
mikä ero on unelmalla ja näyllä.
Googlessa unelma saa 5 690 000 osumaa.
Sivistyssanakirjan mukaan unelma tarkoittaa haavetta, toiveunta, -
pilvilinnaa ja tuulentupaa, mutta myös kunnianhimoa ja pyrkimystä.
Puhumme tänään uskovien kentällä aika paljon unelmista, -
mutta kuten huomaat, sillä on aika vähän tekemistä -
Jumalan sanan kanssa.
Silti moni uskova sanoo, -
että on Jumalan avulla toteuttanut unelmansa, -
ikään kuin Jumala olisi avustaja, -
joka auttaa meitä saavuttamaan omat unelmamme.
Onko Jumalan toteutettava ihmisten haaveita?
"Mooses, tulin täyttämään unelmasi."
"Hei Johannes Kastaja, mahdollistan kaiken mistä unelmoit."
Ei, vaan sinun kauttasi Maria, Pietari, Paavali -
minä täytän omat suunnitelmani.
Näiden kaikkien ihmisten elämässä tapahtui -
suuria ja ihmeellisiä asioita.
Enemmän kuin he osasivat pyytää, ajatella, rukoilla tai toivoa.
Jumala osoittaa rakkauttaan sinulle elämäsi kaikissa asioissa.
Hän huomioi myös ne salaiset haaveesi ja unelmasi, -
mutta älä hengellistä unelmaa - unelma on aina vain unelma!
Uudessa testamentissa on mainittu vain kerran -
jotain unelmaan viittaavaa.
Siinä puhuttiin Juudasta, uneksijasta, -
eikä se kyllä tarkoittanut mitään kovin hienoa!
Jori Brander on sanonut: -
"Näky ei ole vain suunnitelma tai unelma, se on maaliviiva. -
Näky liittyy aina Jumalan pelastussuunnitelmaan. -
Sillä on selkeä päämäärä ja tavoite."
Habakuk 2:2-3
Miksi tartun sanoihin?
Koska sanat joko vahvistavat tai latistavat merkityksiä.
Strategia - saako se sinut syttymään?
Liike-elämässä strategia liittyy aina tulokseen.
Seurakunnassa emme voi tehdä tulosta, -
vaikka olisimme lukeneet kymmenen -
menestyksekkään seurakunnan konseptiopasta.
Jumala yksin antaa meille kasvun!
Yhden osuvan sloganin löysin Talouselämä -lehdestä: -
"Pureudu ytimeen!" No nyt!
Meillä on punainen lanka ja se on veren evankeliumi.
Evankeliumi ei ole elastinen ja joka suuntaan joustava sanoma.
Se on iankaikkinen, muuttumaton ja pyhä pelastussuunnitelma.
Risto Santala kirjassaan "Savesta astiaksi" sanoi näin: -
"Meidän tulisi olla kuninkaallista papistoa ja Jumalan suurlähetystöä, -
mutta käyttäydymme kuin olisimme -
loppuunmyyntiliikkeen palveluksessa."
Jumala ei osoita rakkauttaan meitä kohtaan siinä, -
että hän toteuttaa unelmamme! Se on pelkkää pullamössöä!
Kyse on elämän leivästä. Siitä, että yksi mies kuolee syyttömänä, -
että Jumalan näky toteutuisi.
Jeesus kuolee, että ihmiset pelastuisivat -
ja saisivat syntinsä anteeksi.
Siinä on meidän sanomamme ydin ja sen punainen lanka.
Voin tunnustaa sinulle, että minun unelmani on -
kerran elämässä saada pukeutua iltapukuun.
Olisihan se hienoa!
Jumalan näky on vaatettaa alastomat -
ja antaa heille iankaikkiset valkoiset vaatteet.
Sen rinnalla minun unelmani tuntuu aika kevyeltä.
Ihminen pitää omista unelmistaan! Aika harvoin kukaan valittaa: -
"En tätä unelmaa oikein jaksaisi kantaa, että raskaalta tuntuu."
Näky maksaa sinulle kuitenkin enemmän kuin unelma.
Se voi viedä sinulta kaiken!
Luotatko Jumalaan silloinkin?
Uskotko pimeässä sen, mitä kuulit Kirkastusvuorella?
Pietari olisi halunnut jäädä.
Olisihan siellä ollut helppo köllötellä Jumalan läsnäolossa.
Mutta Jumala kasvattaakin sinua siellä, missä et näe mitään.
Niin siemenenkin käy, se itää maan sisällä, ei maan pinnalla.
Pietari, itsessään kiivas ja yltiöpäinen mies, -
heilui miekkansa kanssa ja teki Herralleen lupauksia.
"Minä olen kalastaja. Minä olen tottunut valvomaan yöllä."
Ja sitten yhtäkkiä Getsemanessa hän ei enää jaksakaan valvoa.
Hän ei yhtäkkiä osaa sitä, minkä on aina pystynyt tekemään.
Yhtäkkiä hänellä ei enää olekaan sanoja, eikä intoa.
Vain pelkkää kipua ja häpeää.
Kun Pietari kielsi Jeesuksen, -
hän ei pitänyt itseään enää suurena miehenä.
Kutsu kuitenkin piti, koska kutsun antaja on uskollinen!
Myös silloin kun Pietari ei ollut sitä.
Ihminen väsyy odottamaan. Onkohan Jumala unohtanut minut?
Ei minua kukaan huomaa.
"Tässäkö olivat kaikki ehdokkaat?" sanoi Samuel, -
kun hänelle esiteltiin 7 täydellistä, -
komeaa- ja vahvaa veljestä.
Daavid oli heistä nuorin ja hän oli Jumalan valittu.
Ehkä sinä olet ihmisten silmissä kuin nuori Daavid: -
Pelkkä kukkakeppi. Liian nuori. Liian vanha. Liian hiljainen.
Liian tavallinen. Liian kaikkea!
Ei sinulla ole meriittejä eikä hengellisiä lihaksia.
"Puhuukin aika yksinkertaisesti. -
On kuulemma paininut leijonan ja karhun kanssa.-
Ei mitään hajua strategiasta! Ei mitään toimintasuunnitelmaa. -
Linko ja pari kiveä!"
Joosef sai jo nuorena aavistuksen kutsunsa huippuhetkistä, -
mutta ei ymmärtänyt millä hinnalla.
Häntä kovasti imarteli se ajatus, että muut kumarsivat häntä unessa.
Jumalan näky oli jotain aivan muuta!
Hänen missionsa oli pitää oma kansansa hengissä.
Siksi Joosef pääsi niin korkeaan asemaan, että hänellä oli valta -
päättää ruoan jakamisesta nälänhädän keskellä.
Joosefin unet olivat niin voimakkaita, -
että hän erehtyi luulemaan kutsumistaan menestystarinaksi.
Sen sijaan hänet suljettiin Egyptissä vankilaan, -
missä hän joutui juutalaisena kumartamaan kaikkia muita vankeja.
Hän joutui väärien syytösten kohteeksi, hylätyksi ja unohdetuksi.
Siinäkin vaiheessa, kun Jumalan armoitus alkoi selvästi näkyä -
ja Joosef pystyi selittämään toisten vankien unia, hänet unohdettiin.
Ei ollut vielä oikea aika!
Ennen kuin Joosefin edessä kumarruttiin, -
hän joutui tekemään sen itse, kymmeniä ellei satoja kertoja!
Johanneksen evankeliumi 12:24: -
"...jos ei nisun jyvä putoa maahan ja kuole, niin se jää yksin; -
mutta jos se kuolee, niin se tuottaa paljon hedelmää."
Ihminen kuolee itselleen, omille unelmilleen ja suunnitelmilleen, -
sekä halulleen loistaa vähän kirkkaammin kuin toiset kristityt.
Sitten kun et suhtaudu kutsuusi enää omanasi, -
Jumala voi alkaa käyttää sinua.
Ensin hän koettelee oletko hänelle kuuliainen.
Hän tarvitsee luotettavia ja vakaita palvelijoita, -
jotka eivät kysy palvelushintaa, -
vaan menevät sinne, minne hän heidät lähettää.
Kutsussa on aina kysymys jostain paljon suuremmasta, -
kuin Jumalan minulle osoittamasta armosuosiosta ja valinnasta.
Kun ymmärrämme sen, -
alamme itsekin nähdä asioita laajemmasta perspektiivistä.
Mooses näki veljiensä raatamisen.
Ester näki juutalaisten varalle suunnitellun kansanmurhan.
Jeesus näki, että ihmiset olivat heitteillä ja näännyksissä.
Sinut kutsutaan esiin, koska Jumala näkee omiensa tarpeet.
Siksi hän käyttää sinua.
Jumala kasvattaa kärsivällisyyttäsi.
Hän opettaa sinua kestämään myös sen, että epäonnistut.
Silloin voit laittaa itsesi syrjään, niin hyvässä kuin pahassa.
Silloin et jää kiinni omaan menestykseesi, -
mutta et myöskään omiin tappioihisi.
Ihminen ei ole tunnoton.
Sinusta puhutaan ehkä pahaa tai sinua kadehditaan.
Jumalan voimalla kestät senkin!
Tämän päivän kärsimys ei ole päätepiste, vaan väliasema.
Pietari oli omissa silmissään käyttökelvoton.
Paavalin kutsumuksen nimeksi tuli kärsimys.
Hän ei saanut loistaa tiedoillaan, taidoillaan eikä voimillaan.
Meidänkin ansioluettelossamme lukee: Ei omilla ansioilla.
Mitä sivummalle joudut, sen syvemmälle menet.
Siksi olet ihmisten keskellä usein kuin orpo ja kaikkesi menettänyt.
Siunaus on silti ylläsi. Sinä olet autuas.
Kukaan ei voi viedä paikkaasi. Se on sinulle suunniteltu.
Jumala asettaa sinut tehtävääsi omalla ajallaan.
Älä siis pyri itse esille, sillä tulokulmasi voi olla väärä -
tai sinulla ei ole vielä tarpeeksi armoitusta.
Ehkä kutsuusi liittyvät ihmiset ja olosuhteet eivät ole valmiita.
Silti olet jo sisällä Jumalan suunnitelmassa.
Ruoki siihen asti uskollisesti lampaita, -
vaikka se veisi kaksi, kymmenen tai vaikka 40 vuotta!
Ajoitus on aina täydellinen, eikä Jumala myöhästy!
Kyseessä on Hänen näkynsä, Hänen tehtävänsä ja Hänen valtakuntansa.
Unelma on vain halpa kopio Jumalan suunnitelman rinnalla.
Anna Jumalan näyn sytyttää sinut -
ja odota hellittämättä sen toteutumista.
Ethän unohda, että monet hyvät hankkeet alkavat päätepysäkiltä!
Tekstitys: Sinikka Martikkala